Video: SAUK sê jammer oor Ramaphosa-blaps‘n Skermskoot uit die uitsending. Die SAUK het ŉ verskoning aan pres. Cyril Ramaphosa en die publiek uitgereik nadat die openbare uitsaaier Donderdagaand die verkeerde weergawe van ŉ vooraf opgeneemde toespraak uitgesaai het waarin die president geslagsgebaseerde geweld veroordeel. Kykers kon in dié uitsending sien hoe Ramaphosa ŉ fout in sy toespraak maak en dan vra om van vooraf te begin. Vuyo Mthembu, woordvoerder van die SAUK, het in ŉ verklaring gesê die SAUK het per ongeluk die verkeerde weergawe op televisie uitgesaai, maar wel die korrekte weergawe op die uitsaaier se onderskeie radiostasies. “Die openbare uitsaaier wil graag om verskoning aan die president en die publiek vra vir enige verleentheid wat deur hierdie ongelukkige fout in die vervaardigingsproses veroorsaak is.” Luidens die verklaring neem die SAUK die fout baie ernstig op en wil die president en die publiek verseker dat die nodige prosesse gevolg sal word en die toepaslike stappe gedoen sal word. Ramaphosa se toespraak is Donderdagaand uitgesaai terwyl hy by die Wêreld Ekonomiese Forum (WEF) in Kaapstad gepraat het. Ramaphosa veroordeel in die toespraak die onlangse xenofobiese geweld in Gauteng en doen ŉ beroep op mans om die moord op vroue stop te sit. [EXPOSED] President Cyril Ramaphosa makes a mistake during his "live" recorded address to the nation as he speaks on the gender based violence crisis and xenophobia. This is embarrassing and an epic fail. This is a MUST WATCH#NoToWomenAbuse #XenophobiaSouthAfrica pic.twitter.com/BE0uCFy0lU — Azola Mboniswa (@AzolaMboniswa) September 5, 2019